Hr. Lauri Läänemets

Siseminister

KIRJALIK KÜSIMUS

 11. detsember 2024

**Elanikkonnakaitse rahastamine, strateegilised eesmärgid ja kohalik omavalitsus kriisiolukordades**

Lugupeetud siseminister

2022. aastal eraldas Vabariigi Valitsus Päästeametile kaheks aastaks ühekordse 51 miljoni euro suuruse rahastuse elanikkonnakaitse kiireloomuliseks arendamiseks ja ülesehitamiseks. 2024. aastal lisati sellele veel 30 miljonit eurot. Palun anda selge ülevaade, kuidas antud rahastust on kasutatud, millised tegevused on ellu viidud, kui palju on selleks raha kulunud ning mida on Eesti inimene sellest kõigest kasu saanud.

Tulenevalt eeltoodust palun teil vastata järgnevatele küsimustele:

1. Millised on olnud Siseministeeriumi ja tema allasutuste (sh Päästeameti) strateegilised eesmärgid elanikkonnakaitse arendamisel?

2. Millised on eesmärkidest tulenevad planeeritud tegevused, mõõdikud, sihttasemed, hetketasemed ning oodatav mõju aastate lõikes?

3. Kui palju raha on kulunud planeeritud tegevuste elluviimiseks põhitegevuste (ohuteavitus, päästetöö, ulatusliku evakuatsiooni korraldamine, varjumine, kriisiteadlikkuse tõstmine) lõikes?

4. Palun eraldi välja tuua personalikulud, koolituskulud ning investeeringud.

5. Kui suur on olnud kohalike omavalitsuste panus nende ülesannete elluviimisel kokku?

6. Milline on olnud reaalne ajaline ja rahaline kulu omavalitsuste nende ülesannete täitmisel?

Lugupidamisega

(digitaalselt allkirjastatud)

Vladimir Arhipov

Eesti Keskerakonna fraktsiooni liige